### 16.    Forlængelse af rammeaftalen på det specialiserede social og undervisningsområde 2019 - 2020.

**Åbent**

Sagsnr.: 326-2018-12455       J.nr.: 27.00.00           Dokumentnr.:
326-2018-241628

**Sagstype**

Beslutning.

**Resume og sagens baggrund**

Kommunalbestyrelserne i regionen og Regionsrådet indgår
rammeaftale om faglig udvikling, styring og koordinering af kommunale og
regionale tilbud på det specialiserede social- og undervisningsområde.
Rammeaftalen består af en udviklingsstrategi (behov for tilbud, faglig udvikling
og fokusområder) og en styringsaftale (kapacitets- og økonomistyringsdel).

Den seneste rammeaftale er godkendt af KKR [adresse] i juni
2017 og af kommunerne i efteråret 2017 og gælder for 2018 - 2019. Rammeaftalen
2018 - 2019 er opdateret med allonge 2019, der indeholder udvalgte oplysninger
for 2019, så kravet til indhold af rammeaftaler overholdes.

Socialministeriet har via Socialstyrelsen ultimo juni 2018
meddelt at rammeaftalen skal være gældende for perioden 2019 - 2020 som følge
af ændring af Servicelovens § 6 vedrørende 2-årige rammeaftaler, der trådte i
kraft den 1. januar 2018.

Der skal træffes beslutning om en forlængelse af
rammeaftalen fra 2018 - 2019 (inklusiv allonge for 2019), således at den
godkendes til også at være gældende i perioden 2018 - 2020.

**Indstillinger**

Direktøren indstiller at forlængelse af rammeaftalen fra
2018 - 2019 (inklusiv allonge for 2019) godkendes til også at være gældende i
perioden 2018 - 2020.

**Behandling**

Socialudvalget, Børne og Familieudvalget, Økonomiudvalget,
Kommunalbestyrelsen, Handicaprådet.

**Sagsfremstilling**

Kommunalbestyrelserne i regionen og Regionsrådet indgår
rammeaftale om faglig udvikling, styring og koordinering af kommunale og
regionale tilbud på det specialiserede social- og undervisningsområde.
Rammeaftalen består af en udviklingsstrategi (behov for tilbud, faglig udvikling
og fokusområder) og en styringsaftale (kapacitets- og økonomistyringsdel).

Den seneste rammeaftale er godkendt af KKR [adresse] i juni
2017 og af kommunerne i efteråret 2017 og gælder for 2018 - 2019. Rammeaftalen
2018 - 2019 er opdateret med allonge 2019, der indeholder udvalgte oplysninger
for 2019, så kravet til indhold af rammeaftaler overholdes.

Socialministeriet har via Socialstyrelsen ultimo juni 2018
meddelt at rammeaftalen skal være gældende for perioden 2019 - 2020 som følge
af ændring af Servicelovens § 6 vedrørende 2-årige rammeaftaler, der trådte i
kraft den 1. januar 2018.

*Allonge(tillæg) 2019 til rammeaftalen:*

Allonge 2019 til Rammeaftale 2018-2019 indeholder opdaterede
oplysninger om:

a. Behov for tilbud
og sammenhæng mellem udbud og efterspørgsel efter pladser

b. Takstudviklingen
for Børnehus [adresse]

c. Foreløbige
anbefalinger fra Socialtilsyn Øst

d. Tendenser for
lands- og landsdelsdækkende tilbud og sikrede afdelinger på tværs af de 5
regioner

e. Takstanbefaling
for 2019.

Det overordnede billede af det ajourførte datagrundlag er,
at grundlaget for den indgåede Rammeaftale 2018-19 forsat er tilstede og
aftalen kan genbekræftes ved godkendelse af den foreliggende allonge. I forhold
til de enkelte hovedpunkter kan fremhæves:

a. *Behov for
tilbud og sammenhæng mellem udbud og efterspørgsel på pladser til borgere.* Det opdaterede datagrundlag for sammenhænge mellem udbud og efterspørgsel
på pladser er tilvejebragt via indmeldinger på henholdsvis børne- og
voksenområdet fra kommunerne i regionen.

Det generelle billede i
kommunerne er, at der på de fleste områder opleves sammenhæng mellem udbud og
tilbud i forhold til behov og efterspørgsel. Der er dog områder og målgrupper,
som kommunerne vil have særlig opmærksomhed på og arbejde med. Det gælder
særligt i forhold til børn og voksne med psykiske vanskeligheder, hjemløshed og
mangel på plejefamilier. Sidst nævnte indgår også i anbefaling fra Socialtilsyn
Øst.

b. *Takstudviklingen
for Børnehus [adresse]* KKR opfordrede i 2017 *Næstved Kommune til at bringe* taksterne for
Børnehus [adresse] i 2018 på niveau med gennemsnittet for de fire øvrige
børnehuse. Gennemsnittet for de fire øvrige børnehuse er i 2018 12.279,50 kr.
Taksten for Børnehus [adresse] er i 2018 12.526,00 kr.  Taksten for 2019
forventes at udgøre 13.343 kr. pga. forventet stigning i antal sager og
besøgende.

c. *Foreløbige
anbefalinger fra Socialtilsyn Øst* Taksterne for Socialtilsyn Øst er drøftet i KKR i foråret 2017, og det er
besluttet, at taksterne bringes ned på niveau med de andre socialtilsyns
takster i 2019. Ift. taksterne for 2019 forventer Socialtilsyn Øst en
yderligere takstreduktion for 2019 som følge af allerede igangsatte
omkostningsreduktioner.

Årsrapport 2017 fra Socialtilsyn
Øst retter særlig fokus på plejefamilieområdet og problematikken omkring
rekruttering og kompetenceudvikling af plejefamilier, hvis antal er faldende.

d. *Tendenser for
lands –og landsdelsdækkende tilbud og sikrede afdelinger*
Kommunalbestyrelser og regionsråd skal sikre indbyrdes koordinering regionerne
imellem om den sikrede boform [adresse], for domfældte udviklingshæmmede og
sikrede afdelinger til unge.

[adresse], der er beliggende i
Region Sjælland, havde i 2017 en budgetlagt kapacitet på 44 pladser, men en
belægning på 130 procent. Fremadrettet vil der blive budgetteret med
forventeligt 70 pladser. Den øgede tilgang er problematisk idet pladserne
finansieres ved objektiv finansiering og den nuværende visitationsprocedurer
kun i begrænset omfang muliggør afvisning af borgere. Det er aftalt i det
tværregionale Forum for koordination på det specialiserede social- og
specialundervisningsområde at tage denne problemstilling op, særligt
finansieringsmodellen.

e. *Takstanbefaling
2019*
KKR [adresse] tiltrådte den 13. juni 2016 en bredere flerårig strategi i forhold
til at arbejde med styring af takst- og udgiftsudvikling. KKR [adresse] har på
møde den 12. juni 2017 tiltrådt, at der ikke henstilles til en procentvis
takstreduktion over for sælgerkommunerne i 2018, men at alle kommuner opfordres
til at sikre et målrettet arbejde for konstant driftsoptimering med den hensigt
at reducere taksterne på de takstbelagt institutioner og stram udgiftsstyring
generelt, herunder ved køb hos private udbydere. Denne takstanbefaling er
indarbejdet i Rammeaftalen for 2018-19.

Beslutningen er fulgt op af
efterfølgende beslutning i KKR om, at kommunerne og regionen i forbindelse med
offentliggørelse af taksterne, skal komme med en redegørelse for
takstudviklingen.

KKR [adresse] har 22. juni 2018
besluttet en tilsvarende takstanbefaling vedrørende 2019 med følgende
formulering: KKR [adresse] opfordrer alle kommuner til for 2019 at sikre et
målrettet arbejde for konstant driftsoptimering med den hensigt at reducere
taksterne på de takstbelagt institutioner og stram udgiftsstyring generelt,
herunder ved køb hos private udbydere. Der lægges ikke op til en henstilling
over for sælgerkommunerne om en given procentreduktion i taksterne for 2019.

*Forlængelse af rammeaftalen*

KKR [adresse] godkendte på møde den 22. juni 2018 allonge
2019 til rammeaftale 2018-19 for det specialiserede social- og
undervisningsområde.

KKR har 12. september 2018 godkendt forlængelse af
rammeaftalen (incl. allonge for 2019) fra 2018-2019 til 2018-2020 med
efterfølgende udsendelse til behandling i kommunerne.

Rammeaftalen skal formelt være godkendt senest 15. oktober
året før ikrafttræden. Det anbefales, at kommunerne behandler rammeaftalen 2018
- 2020 ved førstkommende lejlighed i forbindelse med deres almindelige
mødekadence senest primo december. Når alle kommuner har godkendt rammeaftalen
inkl. allongen, fremsendes den godkendte aftale til Socialstyrelsen, senest
primo december.

Allonge for 2020 forelægges kommunerne efter behandling i
KKR i juni 2019 med tilhørende opdateret datagrundlag vedrørende behov for
tilbud og sammenhænge mellem udbud og efterspørgsel af pladser i 2020.

**Økonomiske konsekvenser**

Ingen.

**Bilag:**

· Allonge 2019 til rammeaftale 2018-2019.

· Bilag til Allonge 2019: <https://rs17.dk/rammeaftalen/rammeaftale-2018-2019.aspx>

· Rammeaftale 2018-2019 til forlængelse til 2018-2020 : <[adresse]>

· Bilag til Rammeaftale 2018-2019: <https://rs17.dk/rammeaftalen/rammeaftale-2018-2019.aspx>

**Børn- og Familieudvalgets møde
den 3. oktober 2018:**

Anbefales.

**Socialudvalgets møde den 4.
oktober 2018:**

Anbefales, idet sagen forelægges Handicaprådet forud for
behandling i Kommunalbestyrelsen.

**Handicaprådets møde den 9.
oktober 2018:**

Taget til efterretning.

**Økonomiudvalgets møde den 24.
oktober 2018:**

Anbefales.

**Bilag**

|  |  |
| --- | --- |
| Allonge 2019 til rammeaftale 2018-2019 august-september 2018 | 326-2018-242704 |